SVARĪGA INFORMĀCIJA*
(ņemot vērā citos iepirkumos konstatētās kļūdas, kas var būt piedāvājuma noraidīšanas pamatā)

Katra pretendenta atbildība ir pievērst pietiekamu uzmanību un rūpību sava piedāvājuma sagatavošanai atbilstoši konkrētā iepirkumā noteiktajām prasībām. 
1. Jebkurš piedāvājumā iesniedzamais dokuments, kas sagatavojams atbilstoši AS "Sadales tīkls" noteiktai formai, ir jāsagatavo un jāaizpilda pēc formas, kas tiek iegūta tieši no konkrētā iepirkuma dokumentācijas.
(Ir konstatēti gadījumi, kad pretendenti, piemēram, pieteikuma vēstuli vai finanšu piedāvājumu iesniedz no cita iepirkuma, bet tās saturs katrā iepirkumā var būt atšķirīgs, vai, piemēram, kādu aizpildāmo formu iesniedz pēc parauga, kāds tiks pievienots pirms iepirkuma rīkotajā apspriedē, bet uz iepirkumu attiecīgā forma var būt precizēta).
2. Jebkura prasītā informācija un dokuments ir iesniedzams jau kopā ar piedāvājumu, ievērojot, ka tam jāsatur visa prasītā informācija pilnā apjomā un, ja attiecināms, papildu iesniedzamie dokumenti vai tml.
3. Nav atļauts patvaļīgi veikt grozījumus iepirkumam pievienotajās formās (pasūtītāja prasībās). Ja tiek konstatētas nepilnības iepirkuma dokumentācijā (pasūtītāja sagatavotajās formās), par to iepirkuma nolikumā noteiktajā kārtībā jāinformē pasūtītājs.
4. Piedāvājuma grozīšana pēc piedāvājumu iesniegšanai noteiktā termiņa beigām nav pieļaujama, tāpēc būtiski ir, lai piedāvājums atbilst katrai izvirzītajai prasībai.
5. Pretendentam piedāvājumu iesniegšanas termiņa pēdējā dienā un dienā, kad pieņemts lēmums par iespējamu iepirkuma līguma slēgšanas tiesību piešķiršanu, NEDRĪKST būt neizpildītas saistības nodokļu (tai skaitā valsts sociālās apdrošināšanas) jomā (Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem).
!!! Iepirkuma dokumentos iekļauto prasību neskaidrību gadījumā pretendenti ir aicināti likumā noteiktajā termiņā prasīt pasūtītājam papildu informāciju (skaidrojumu), ko var izdarīt izmantojot Elektronisko iepirkumu sistēmas e-konkursu apakšsistēmas konkrētā iepirkuma sadaļā tam paredzēto funkcionalitāti "Pretendentu jautājumi"
*Šajā pielikumā ir norādīta informācija saistībā ar biežāk konstatētajām kļūdām piedāvājumos. Pretendenta pienākums ir iepazīties ar iepirkuma dokumentāciju un noteikumiem pilnā apjomā.
